《晚渡平望湖同舟话旧》
清代·张景崧

稻粱谋已拙耕耘，越水吴山逐雁群。细雨残钟荒驿梦，斜阳衰草故人坟。

空江鸦散遥冲雾，绝巘樵归尽蹑云。吟得小诗留蠹箧，也当麟阁记殊勋。

作者简介：字岳维，江南吴县人。康熙己丑进士，官乐亭知县。著有《锻亭诗稿》，○锻亭学诗于叶横山先生，称入室弟子，论诗以鲜新明丽为主，谓与其为假王、孟，不如为浅温、李，以王、孟可伪为，温、李不易伪为。尝以诗呈王新城尚书，新城比之韩门张籍，人服其允。